Ek was ‘n Jehovah getuie vir 18 jaar – Homebase TV
Ek was ‘n Jehovah getuie…
Ek wou my man laat doop maar hy het vrae gehad wat ek nie altyd kon antwoord nie, soos die 2de Koms van Jesus wat die getuies beweer het in 1914 plaasgevind. Dit was nie sigbaar nie. Ons het ook vrae gehad oor Openbaring wat verkeerd vetolk was. Op ‘n dag doen ons veld diens en my dogter Rozenna wat ook ‘n getuie was klop toe by Belinda van Gatoe aan. Belinda neem toe ‘n tydskrif uit ordentlikheid by my dogter. Ek volg dit toe op ‘n week later en sy nooi my in. Elke keer as ek by Belinda kom, sit sy en kyk na die Kruiskyk kanaal. Ek vra toe of ek ook my Dstv kan laat instel op Kruiskyk.
Na dit roep Dries my man my een oggend voor veld diens en wys my Homebase TV waar Walter Veith oor die Jehovah getuies praat. Ek het dit gemis en toe elke oggend wag ons om hom weer te sien. Intussen sien ons vir Mark Woodman praat uit sy reeks “Gods Final Call.” Ek stuur toe ‘n sms Homebase toe om Dvds te bestel om die reeks gouer te sien.Terwyl ek vir my Dvds wag sien ek een aand in rooi letters wat Ivor Myers sê: “The first war in Heaven was over the Law of God and the last War on earth will be over the Law of God.
Om ‘n baie lang storie kort te maak, ons het toe bedank as Jehova Getuies en die ouer mans wou ons kom sien, maar Jesus het elke keer gekeer dat hul kom. Toe is ons oppad Durban toe en hul kon ons nie meer keer nie. Homebase pos toe my Dvds en ons het dag en nag na dit gekyk . Op die oggend van ons doop bel Homebase en Reinhardt wens ons geluk met ons besluit. Ons sou dit nie kon maak sonder Homebase se daaglikse geestilike voedsel nie. Ons het selfs ons dekodeerder van Homebase gekoop toe Dstv Kruiskyk afgegooi het . As gevolg hiervan sal ons Homebase ewig dankbaar wees . Ons wens julle sterkte toe en hou aan met jul goeie werk. God seën julle. Mooi dag verder.
Category: TestimoniesBy admin October 31, 2016 Leave a comment
PreviousPrevious post:I Thank God for Homebase TVNextNext post:A Glimpse of God !